Case ID: 1019319
Sentence 24: Kassasiya instansiyası məhkəməsinin işin müəyyənləşdirilmiş faktiki hallarına istinad etməsi faktiki halların yoxlanılması və araşdırılması hesab olunmamalıdır.Qeyd etmək lazımdır ki, işin faktiki hallarının prosessual qanunvericiliyin tələblərinə riayət edilmədən müəyyən olunması ədalətli məhkəmə araşdırılması hüququnun pozulmasına dəlalət etməklə mübahisə ilə əlaqədar qəbul edilmiş hüquqi akta təsir göstərə bilər.Apellyasiya instansiyası məhkəməsi tərəfindən müəyyən edilmiş işin hallarından və məhkəmə iclasında tədqiq edilmiş sənədlərdən görünür ki, X7 23 iyun 2008-ci ildən Azərbaycan Respublikası Sənaye və Energetika Nazirliyi Cavabdeh Qapalı Səhmdar Cəmiyyəti Bakı şəhəri Baş İstismar Qaz İdarəsi Xətai rayon Qaz İstismar İdarəsinin 2 saylı X17 ustası vəzifəsində işləyətkən səhlənkarlıq edərək işə vicdansız və laqeyd münasibət göstərib öz xidməti vəzifəsini yerinə yetirməyərək qüvvədə olan SSRİ Dövlət X11 Komitəsi tərəfindən 26 iyun 1979-cu ildə təsdiq edilmiş «Qaz təsərrüfatında təhlükəsizlik qaydaları”nın 3.102., 9.238., 9.230., 1.13. bəndləri, Azərbaycan Respublikası Sənaye və Energetika Nazirliyi tərəfindən 07 dekabr 2005-ci ildə təsdiq edilmiş «Qaz təsərrüfatında təhlükəsizlik qaydaları” nın 3.1.2. bəndi, Cavabdeh QSC-nin sədri tərəfindən 06 mart 2006-cı tarixdə təsdiqedilmiş «Yaşayış evlərində və ictimai binalarda daxili qaz avadanlığına texniki baxış və xidmətin aparılması üzrə Təlimafınn 1.8., 3.2. bəndlərinin tələblərini pozmuş, yəni xidməti ərazisi olan Xətai rayonu, 5-ci Əhmədli küçəsində 3 saylı evin 4-cü mənzilində qaz istismarı avadanlıqlarına texniki baxış və təhlükəsizliz qaydalarına əməl olunmasına nəzarət etməyərək qaz cihazları quraşdırılmış otaqların ventilyasiya kanallarının təhlükəsizlik qaydalarına uyğun olaraq quraşdırılması, evdə istifadə olunan məişət qaz cihazlarının təhlükəsiz istismarı və onların lazımi səviyyədə saxlanması ilə əlaqədar ev sahibini təlimatlandırmamış, qurğuların və qaz avadanlıqlarının texniki tədqiqini (texniki müayinəsini) aparmamış, bu qüsurların aşkar edilməsi və ləğvi məqsədi ilə daxili qaz avadanlığına və bütün birləşmələrə baxış keçirməyərək evdə istifadə olunan nasaz qaz cihazları və aqreqatların istifadəsini qadağan etməmişdir.